SET พรุ่งนี้เสี่ยงพักฐานก่อนหยุดยาว
โบรกฯมองตลาดพรุ่งนี้ (15 ก.ค.) อยู่ในช่วงของการพักตัว จากเริ่มเข้าสู่ช่วงของวันหยุดยาว และใกล้วันการประชุมธนาคารกลางสหรัฐฯ (FED) พร้อมให้แนวรับ 1,475 จุด และแนวต้าน 1,500 จุด
14 ก.ค. 2559

นายธนเดช รังษีธนานนท์ ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยถึงตลาดหุ้นไทยวันนี้ (14 ก.ค.) ปรับตัวขึ้น สอดคล้องกับตลาดหุ้นอื่นในภูมิภาคที่ต่างก็เคลื่อนไหวอยู่ในแดนบวก ส่วนหนึ่งตอบรับกระแสเงินทุนไหลเข้า โดยปัจจุบันมียอดซื้อสุทธิของต่างชาติแล้วประมาณ 5 หมื่นล้านบาท ขณะที่ตลาดหุ้นยุโรปและสหรัฐฯ ปรับตัวขึ้น จากความคาดหวังธนาคารกลางอังกฤษ (BoE) ออกมาตรการเพิ่มเติม ส่งผลดีต่อหุ้นกลุ่มขนาดใหญ่ อย่าง กลุ่มแบงก์, พลังงาน และสื่อสาร ต่างปรับตัวขึ้นมาได้
แนวโน้มการลงทุนวันพรุ่งนี้ (15 ก.ค.) เชื่อว่าตลาดน่าจะอยู่ในช่วงของการพักตัว จากเริ่มเข้าสู่ช่วงของวันหยุดยาว และใกล้วันการประชุมธนาคารกลางสหรัฐฯ (FED) พร้อมให้แนวรับ 1,475 จุด และแนวต้าน 1,500 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
JAS ปิดที่ 5.65 บาท เพิ่มขึ้น 0.20 บาท
TRUE ปิดที่ 8.75 บาท  ลดลง 0.10 บาท
ADVANC ปิดที่ 172.00 บาท เพิ่มขึ้น 3.00 บาท
PTT ปิดที่ 324.00 บาท เพิ่มขึ้น 9.00 บาท
IVL ปิดที่ 31.00 บาท เพิ่มขึ้น 0.75 บาท